**Vedtægter for Den faglige forening Håndværk og Design**

**§1.**

Foreningens navn er**: Den faglige** **forening Håndværk og Design**. Foreningens adresse er den til enhver tid siddende formands adresse. Foreningen udgiver medlemsbladet Håndværk & Design .

**§2.**

Foreningens formål er at styrke Håndværk og Design som skolefag og læreruddannelsesfag, og at virke for medlemmernes fælles interesse af faglig, pædagogisk og tjenstlig art. Det er ligeledes formålet at styrke håndværksmæssige aktiviteter i tværfagligt samarbejde. Dette søges nået dels gennem kurser, foreningens udgivelser og andre tiltag til faglig sparring og dels gennem påvirkning af organisationer og beslutningstagere.

**§3.**

Som medlem optages enhver, der beskæftiger sig med/ underviser i Håndværk og Design, og andre der har interesse herfor, og som kan gå ind for foreningens formål. Institutioner kan optages som særlige medlemmer uden stemmeret.

**§4.**

Den faglige forening Håndværk og Design er gennem samarbejdsaftale tilknyttet Danmarks Lærerforening. Styrelsesmedlemmer, der opfylder betingelserne for at være medlem af DLF, skal udnytte denne ret. Samarbejdsaftale med DLF vedlægges som bilag til vedtægterne.

**§5.**

Medlemmer tilknyttet Den faglige forening Håndværk og Design betaler et årligt kontingent, hvis størrelse fastsættes på generalforsamlingen. Medlemmer af den faglige forening for H&D hæfter alene over for foreningen med sit indbetalte og forfaldne kontingent. Udmeldelse sker skriftligt til kassereren.

**§6.**

**GENERALFORSAMLING.**

Generalforsamlingen er foreningens højeste myndighed. Generalforsamlingen afholdes hvert år i andet kvartal. Generalforsamlingen varsles mindst 1 måned før afholdelse til alle medlemmer ved opslag i medlemsblad, på hjemmeside og på Folkeskolen.dk.

**§6.1.**

Bestyrelsen er på 7 medlemmer, og valgperioden er på 2 år. I ulige år vælges 4 bestyrelsesmedlemmer, i lige år 3. 2 suppleanter vælges for en etårig periode.

Forslag til bestyrelseskandidater fremsættes via lokalforeningerne skriftligt til formanden senest en måned før generalforsamlingen. Alle personlige medlemmer, som opfylder § 3, er valgbare. Der kan brevstemmes på de opstillede kandidater til bestyrelsen.  Bestyrelsen konstituerer sig selv med formand, næstformand, sekretær og kasserer og fastsætter selv sin forretningsorden.

Bestyrelsen kan nedsætte udvalg med deltagelse af medlemmer, der ikke er bestyrelsesmedlemmer.

**§6.2.**

Dagsordenen til den ordinære generalforsamling skal indeholde følgende punkter:

1. Valg af dirigent
2. Vedtagelse af forretningsorden
3. Formandens beretning
4. Regnskab
5. Indkomne forslag
6. Prioritering af indsatsområder
7. Fastsættelse af lokalforeningernes rådighedsbeløb
8. Fastsættelse af vederlag/ godtgørelser
9. Kontingentfastsættelse
10. Budgetoversigt for indeværende år
11. Valg
12. Evt.

Forslag, der ønskes behandlet på ordinær generalforsamling, fremsendes skriftligt eller gennem lokalforeningernes repræsentanter, til formanden senest 3 uger før generalforsamlingen. Afgørelser på generalforsamlingen sker ved simpelt flertal.

**§7.**

Ekstraordinær generalforsamling skal afholdes, hvis et flertal i bestyrelsen eller 10 % af foreningens stemmeberettigede medlemmer ønsker det. Ekstraordinær generalforsamling afholdes senest 2 måneder efter ønsket er fremsat med motiveret forslag til dagsorden.

**§8.**

Bestyrelsen er beslutningsdygtig, når over halvdelen er til stede. Bestyrelsen er bemyndiget til at underskrive alle dokumenter vedrørende foreningens drift. Bestyrelsen kan ikke optage lån eller indgå i arrangementer, der ikke er økonomisk dækning for.

Bestyrelsen skal sikre, at foreningen til enhver tid har tilstrækkelig kapital til at gennemføre planlagte aktiviteter og til at der er tilstrækkelig kapital til at opfylde foreningens formål.

Det påhviler bestyrelsen at sikre, at regnskab og administration tilrettelægges efter anerkendte regnskabsmæssige principper.

Generalforsamlingen udpeger 2 kritiske revisorer. De vælges for 2 år, dog ikke samme år. Ligeledes vælges en revisor suppleant og en registreret revisor for et år ad gangen.

**§9.**

Den faglige forening Håndværk og Design er landsdækkende. Der kan, når bestyrelsen har godkendt formålet, oprettes lokale foreninger, der varetager arrangementer og medlemskontakt i det lokale område. Ligeledes kan der oprettes faglige klubber og interessegrupper, der varetager særlige interesseområder. Generalforsamlingen fastsætter lokalforeningernes rådighedsbeløb og stiller en pulje til rådighed for ansøgning om støtte til særlige arrangementer.

**§9.1.**

De lokale foreninger fastsætter selv deres vedtægter/ forretningsorden som supplement til hovedforeningens vedtægter og forretningsorden. Lokalforeningerne afholder årlig generalforsamling, hvor der er valg til den lokale bestyrelse.

**§9.2.**

Lokalforeningerne har et rådighedsbeløb til medlemsaktiviteter. Desuden kan der ansøges om midler til særlige arrangementer. Udgangspunktet er, at udgifter til lokale arrangementer dækkes af deltagerbetaling eller andre indtægter. Ikke anvendt rådighedsbeløb går tilbage til hovedforeningen. Lokalforeningerne kan vælge deres egne kasserere, eller vælge at lade hovedforeningens kasserer stå for regnskab, revision og betalinger. Lokalforeningernes regnskab stilles til rådighed for hovedforeningens generalforsamling.

**§10.**

Årsregnskabet revideres af en registreret revisor. De kritiske revisorer sikrer, at foreningens midler forvaltes i overensstemmelse med vedtægterne. Regnskabsåret følger kalenderåret.

**§11.**

Forslag til vedtægtsændringer indgives inden 1. februar til formanden. Ændringsforslag bekendtgøres sammen med dagsorden for den ordinære generalforsamling. Til ændring af vedtægter kræves mindst 2/3 af de afgivne stemmer.

**§12.**

Opløsning af foreningen kan kun ske efter en vedtagelse på en ordinær generalforsamling. I tilfælde af forslag om opløsning, skal det være et motiveret punkt på dagsordenen. Ligeledes skal dagsordenen indeholde forslag til anvendelse af foreningens midler i tilfælde af opløsning. Eventuelle midler skal anvendes til tiltag, der bedst muligt viderefører foreningens formål. Forslag om opløsning kan vedtages hvis mindst 2/3 af de fremmødte stemmer for forslaget.

For at vedtagelsen kan få endelig gyldighed, skal den bekræftes gennem en urafstemning afholdt inden 3 måneder efter vedtagelsen på generalforsamlingen, og mindst ½ af de afgivne stemmer bekræfter vedtagelsen.

**Tegningsregler**

Bestyrelsen er bemyndiget til

1. At udpege kasserer samt stedfortræder til at kunne disponere over foreningens midler via elektroniske bankprodukter samt til at indgå kontrakter herom.
2. At meddele prokura.
3. Alle transaktioner foregår via pengeinstitut.
4. Foreningen kan ikke optage lån.
5. Foreningens midler skal indsættes i pengeinstitut til størst mulig rente. Opsparede reserver kan endvidere placeres i investeringspuljer med begrænset risiko indeholdende aktier og obligationer.

Hæftelse og ansvar

1. Foreningen hæfter for de aftaler, som indgås på foreningens vegne.
2. Enkelte bestyrelsesmedlemmer kan pådrage sig et ansvar, hvis medlemmet ikke har fuldmagt, eller hvis det ikke tydeligt fremgår, at medlemmet handler på foreningens vegne.
3. Foreningens medlemmer der ikke er bestyrelsesmedlemmer hæfter alene for deres forfaldne kontingent

*Vedtaget på ekstraordinær Generalforsamling 29/4 2016 i Danmarks Håndarbejdslærerforening*

*Vedtaget på ekstraordinært repræsentantskabsmøde 29/4 2016 i Danmarks Sløjdlærerforening*

*Hvorved den Faglige forening for Håndværk og Design er stiftet.*

*Vedtaget 22/4 2017: §6.1 og §12 Fraser vedr. foreningens stiftelse udgår da foreningen nu er stiftet.*

*Vedtaget 24/9 2021 Tegningsregler. Ny formulering af afsnit 5 vedr. anbringelse af opsparede reserver.*

**Samarbejdsaftale**

**mellem Danmarks Lærerforening og**

**Den faglige forening Håndværk og Design**

**som faglig forening, gruppe II**

**Maj 2000**

**1**

a) «Forening» er anerkendt af og samarbejder med Danmarks Lærerforening, idet den anerkender, at Danmarks Lærerforening er den forhandlingsberettigede organisation over for myndighederne.

b) «Forening» er landsdækkende.

c) I «Forening»´s landsstyrelse og lokalafdelingers bestyrelser skal der være et antal folkeskolelærere.

d) Styrelsesmedlemmer fra landsstyrelse og lokalafdelinger fra «Forening» skal være medlemmer af Danmarks Lærerforening, hvis de er berettiget til almindeligt medlemskab. (Tilsvarende gælder for evt. andre forhandlere fra «Forening».)

**2**

a) Den faglige forenings repræsentanter er naturlige deltagere i de af Danmarks Lærerforenings kurser, konferencer mv. på det fagligt-pædagogiske område, der er relevante for den faglige forenings virke. I det omfang, det måtte være nødvendigt, stiller den faglige forening ekspertise til rådighed.

b) Danmarks Lærerforening inviteres til den faglige forenings konferencer.

**3**

1. Gennem dens viden og erfaring på de specifikke faglige områder besidder den faglige forening en kompetence, som den stiller til rådighed for Danmarks Lærerforening.

b) Danmarks Lærerforening inddrager i videst muligt omfang den samarbejdende faglige forening i forbindelse med læseplans-, lovrevisionsarbejde og lignende. På samme vis inddrages den faglige forening vedr. specifikke arbejdsvilkår.

c) Den faglige forenings henvendelse til centrale myndigheder sker gennem Danmarks Lærerforening efter følgende procedure:

Den faglige forening fremsender henvendelsen til Danmarks Lærerforening, som behandler forslaget.

Danmarks Lærerforening kontakter den faglige forenings formand og oplyser, om henvendelsen umiddelbart kan videresendes med foreningens anbefaling, eller om foreningen ønsker en yderligere drøftelse med den/de faglige forening(er), før henvendelsen videresendes til den centrale myndighed.

Danmarks Lærerforening kan beslutte at henlægge en henvendelse. Den/de faglige forening(er) modtager en begrundelse herfor.

**4**

Mindst to gange årligt mødes de faglige foreninger med repræsentanter for Danmarks Lærerforenings hovedstyrelse. På mødet drøftes vigtige pædagogiske og faglige spørgsmål af fælles interesse. De faglige foreninger afholder selv deres del af udgif- terne hertil.

**5**

Danmarks Lærerforening og den faglige forening stiller i et vist omfang faciliteter og organisationsapparat til rådighed for hinanden.

Danmarks Lærerforening tilbyder bl.a.

- Adgang til vederlagsfrit at få optaget meddelelser vedr. møder, kurser, konferencer og lignende i *Folkeskolen* i et omfang, der fastsættes af chefredaktøren.

- Formanden for den faglige forening modtager Danmarks Lærerforenings tillidsre- præsentanthåndbog og tillidsrepræsentantudsendelser.

- Formanden og kassereren modtager 1 gang om året Danmarks Lærerforenings med- lemsliste.

- Den faglige forening har adgang til vederlagsfrit at benytte Danmarks Lærerfor- enings mødelokaler til styrelsesmøder og lignende efter nærmere aftale.

- Ved kurser og lignende på Danmarks Lærerforenings kursusejendomme, arrangeret af samarbejdende faglige foreninger, ydes den rabat, som Danmarks Lærerforenings lokalkredse kan opnå. Denne rabat ydes dog kun for kursusdeltagere, der er medlemmer af Danmarks Lærerforening.

Den faglige forening tilbyder bl.a.:

- Spalteplads i foreningens tidsskrift i et omfang, der fastsættes af det pågældende fagblads redaktør.

- Efter hvert nyvalg i den faglige forening modtager Danmarks Lærerforening navne- og adresselister over landsstyrelsens medlemmer.

- Ved vedtægtsændringer i den faglige forening sendes de reviderede vedtægter til orientering for Danmarks Lærerforening.

- Den faglige forening sender vederlagsfrit sit tidsskrift til *Folkeskolen*s redaktion og Danmarks Lærerforening.

|  |  |
| --- | --- |
| Dato: | Dato: |
|  |  |
| Formand for Danmarks Lærerforening | Formand for Den faglige forening  Håndværk og Design |